text: Leygardagin 26. septembur, eru 50 ár liðin síðani flogvanlukkuna undir Knúki í Mykinesi. Flogfarið var eitt Fokker Friendship flogfar hjá Íslendska flogfelagnum Icelandair. Flogfarið kom úr Reykjavík, men orsaka vánalig floglíkindi gjørdi flogfarið steðg í Bergen, og tí kom flogfarið úr Bergen, tá vanlukkan hendi.
text: #000000
text: Tá manningin er tald við vóru 34 fólk við flogfarinum hendan feigdardagin, og millum teirra var stovnarin av summarlegunum í Zarepta, Brynleif Hansen, sum eisini tók stig til at byggja leguhúsið Zarepta í Vatnsoyrum. Tey vóru 8, sum lótu lív undir flogvanlukkuni, og millum teirra var Brynleif Hansen 33 ára gamal.
text: #000001
text: Tá barnalegurnar vóru farnar afturum í øllum góðum í Zarepta summarið 1970, fór Brynleif at hugsa um at fara uttanlands at boða evangeliið, sum eisini var hansara ódeilda kall. Fyrr á árinum hevði hann skipað fyri føroyskum stórmøtum í Merkur-Teatrinum í Keypmannahavn, har fleiri 100 føroyingar lýddu á hansara evangeliska boðskap.
text: #000002
text: Hendan septembur-mánaða í 1970 valdi hann at fara til Íslands at prædika evangeliið. Hann beyð vinmanninum Eyðfinni Poulsen úr Hornabø í Havn at koma við. Eyðfinn og Brynleif kendust væl, millum annað tí, at árið frammanundan var Eyðfinn ein av 15 næmingum á bíbliuskúlanum í Zarepta, har Brynleif var fyristøðumaður.
text: #000004
text: BRYNLEIF TIL ÍSLANDSBrynleif og Eyðfinn fóru úr Vágunum týsdagin 08. septembur til Reykjavíkar. Jógvan Purkhús, sum tá hevði virkað sum trúboði í Íslandi í 6 ár, var saman við teimum allar dagarnar. Teir høvdu møtir bæði í Reykjavík og á Akureyri, og býttu kristnan lesna út í húsini. Teir vóru enntá í Keflavík við traktatum fríggjadagin 25. septembur, sum var dagurin fyri vanlukkudagin. Jógvan Skýlindal, sum tá var smádrongur og búði í Reykjavík, sigur, at hann minnist væl hendan fríggjadagin, tá Brynleif sigur: “Kom til Keflavíkar við traktatum, meðan vit bíða eftir floglíkindum!”
text: #000005
text: HELGA GERÐALÍÐEin, sum minnist møtini væl, sum Brynleif hevði á Akureyri, er Helga Gerðalíð í Klaksvík. Helga er gift Klaksvíkinginum Øssuri Gerðalíð og hon er kend fyri sínar almennu klaverframførslur. Helga sigur, at hon minnist væl, tá Brynleif og Eyðfinn vitjaðu í heimi teirra á Akureyri og høvdu evangelisk møtir í salinum á Sjónarhæð. Tá var Helga 14 ára gomul.
text: #000006
text: Brynleif og Zacharias. Teir vóru góðir vinmenn, sum knýttu vinarband, tá teir vóru á Morlands Bíbliuskúla fyri seksti árum síðani. Zacharias var Brynleifs høgra hond, tá Brynleif gekk við kallinum at byrja summarlegur.
text: #000010
text: Er nú ljósið, sum í tær er, myrkur – hvussu stórt verður tá ikki myrkrið!
  Hevur tú nakað betri at gera, enn at tæna Harranum?
  “Tro på Jesus” – Símun Absalonsen hugleiðir um William Gibson Sloan
  Fanny Crosby – Símun Absalonsen hugleiðir
text: #000012
text: 9 fyrilestrar eftir Andrew W. Sloan
text: #000021
text: Ísrael og samkoman – Ingvard Petersen
text: #000023